Кыргыз Республикасынын билим берүү

 жана илим министрлигинин буйругуна

 Тиркеме

 “\_\_\_\_” \_\_\_\_\_\_\_\_\_\_\_\_\_\_\_ 2021-ж.

 №\_\_\_\_\_\_\_\_\_\_

 **КЫРГЫЗ РЕСПУБЛИКАСЫНЫН БИЛИМ БЕРҮҮ ЖАНА**

 **ИЛИМ МИНИСТРЛИГИ**

 **ЖОГОРКУ КЕСИПТИК БИЛИМ БЕРҮҮНҮН МАМЛЕКЕТТИК**

 **БИЛИМ БЕРҮҮҮ ҮЛГҮСҮ**

**БАГЫТЫ: 532000 – Дене тарбия жана спорт**

**Магистр квалификациясы**

 **Бишкек 2021**

**1. ЖАЛПЫ ЖОБО**

**1.1.** Кесиптик жогорку билим берүүнүн **532000 – Дене тарбия жана спорт**

багыты боюнча мамлекеттик билим берүү үлгүсү “Билим берүү жөнүндө” мыйзамга жана Кыргыз Республикасынын билим берүү тармагындагы башка ченемдик укуктук актыларга ылайык Кыргыз Республикасынын Министрлер кабинети аныктаган тартиптебекитилген.

 Мамлекеттик билим берүүнүн үлгүсүн менчигинин түрүнө жана ведомостволук таандыгына карабай магистрлерди даярдоо боюнча кесиптик билим берүү программаларын ишке ашырган бардык жогорку окуу жайлары аткарууга милдеттүү.

 **1.2. Терминдер, аныктамалар, белгилер, кыскартуулар**

 Жогорку кесиптик билим берүүгө мамлекеттик билим берүүнүн үлгүсүндө Кыргыз Республикасынын “Билим берүү жөнүндө” мыйзамына, ошондой эле Кыргыз Республикасы катышкан жана мыйзамда бекитилген тартипке ылайык күчүнө кирген жогорку кесиптик билим берүү чөйрөсүндөгү эл аралык келишимдерге ылайык терминдер жана аныктамалар колдонулат.

 **-негизги билим берүү программасы** –алдыга койгон максаттарды күтүлүп жаткан жыйынтыктарды, даярдоонун тийешелүү багыты боюнча билим берүүнүн мазмунун жана ишке ашырууну жөнгө салуучу окуу-усулдук документтердин жыйындысы,

 **-даярдыктын багыты** – жалпы фундаменталдык даярдыктын негизине ылайыкташкан ар кандай профилдеги жогорку кесиптик билими менен адистерди даярдоо үчүн (адистер, бакалаврлар жана магистрлер) окуу-усулдук документтердин жыйындысы;

 **-профиль** – негизги билим берүү программасынын аныкталган түргө же кесипкөй ишмердик обьектисине багытталышы

 **- компетенция**–окуучунун (билим алуучунун) кандайдыр бир чөйрөдө натыйжалуу ишмердиги үчүн зарыл болгон билим берүү даярдыгына карата алдын ала берилген социалдык талаптар (нормалар);

 **- бакалавр** – магистратурага тапшырууга жана кесиптик ишмердүүлүгүн ишке ашырууга укук берген жогорку кесиптик билим берүүнүн квалификациялык деңгээли;

**- магистр** – аспитантурага же базалык докторантурага (PhD/профили боюнча) тапшырууга укук берүүчү жогорку кесиптик билим берүүнүн квалификациялык деңгээли;

 **- кредит** – негизги кесиптик билим берүү программасындагы эмгек түйшүгүнүн шарттуу чени;

 **- билим берүүнүн жыйынтыгы** – негизги билим берүү программасы боюнча алган билимдин жыйынтыгынын компетенциясы;

**- теңдештирүүчү курстар** – тийешелүү багыты боюнча базалык билими жок студент-магистранттардын өздөштүрүүчү сабактары (адистиги), билим алуунун алгачкы биринчи жылы магистрлерди багыты боюнча даярдоодо негизги базалык кесиптик билимди жана компетенцияны алууга багытталат.

**- жалпы илимий компетенциялар** – жалпыга бирдей (же көпчүлүккө) жана кесиптик ишкерликтин түрлөрүнүн мүнөздөрүн көрсөтөт: талдоого, синтезге окуу жөндөмдүүлүгү ж. б.

**- инструменталдык компетенциялар**–таанып билүү жөндөмдүүлүгүн камтыйт. Демилге жана ой-акылды түшүнүү, пайдалануу жөндөмдүүлүгү; методологиялык жөндөмдүүлүк, айлана чөйрөнү түшүнүү жана башкаруу жөндөмдүүлүгү, убакытты уюштуруу, билим берүү стратегиясын түзүү, чечим кабыл алуу жана маселелерди чечүү; технологияга болгон шык, техниканы колдонууга байланыштуу шык. Компьютердик тажрыйба жана маалыматтык башкаруу жөндөмдүүлүгү; лингвистикалык шык, коммуникативдик компетенциялар.

 - **социалдык-жеке жана жалпы маданияттык компетенциялар** – сезимди жана мамилени билдирүүгө, сын көз караш менен ой-жүгүртүүгө, өзүн-өзү сындай билүүгө байланыштуу жеке жөндөмдүүлүктөр, ошондой эле социалдык өз ара аракеттенүүгө жана кызматташууга, топтор менен иштөө жөндөмдүүлүгүнө, социалдык жана этикалык милдеттерди кабыл алууга байланыштуу социалдык тажрыйбалар;

**- кесиптик үлгү –**Кесиптик иштин белгилүү бир түрүнүн алкагында анын мазмунуна жана сапатына карата талаптарды аныктаган жана кызматкердин квалификациясынын сапаттык деңгээлин аныктаган негизги документ, ал адистин кайсыл бир уюмдун аткарган ишине карабай ал жерден өз ордун табууга көмөктөш болууга тийиш.

 Бул, мамлекеттик билим берүүнүн типтүү үлгүсүндө төмөндөгү кыскартылган сөздөр колдонулат:

**МББҮ** – Мамлекеттик билим берүүнүн үлгүсү;

**ЖКББ** – жогорку кесиптик билим берүү;

**НББП** – негизги билим берүү программасы;

**ОУБ** – окуу-усулдук бирикме;

**ЖИК** – жалпы илимий компетенциялар;

**ИК** – инструменталдык компетенциялар;

**КК** – кесиптик компетенциялар;

**СЖК**– социалдык-жеке компетенциялар.

1. **КОЛДОНУУ ТАРМАГЫ**

 **2.1.** Жогорку кесиптик билим берүүгө мамлекеттик билим берүүнүн үлгүсү (мындан ары МББҮ) 532000-Дене тарбия жана спорт магистрлерди даярдоо багыты боюнча НББПны милдеттүү түрдө аткарууда ченем, укук жана талаптардын жыйындысын болуп саналат. Ошондой эле окуу жана уюштуруу-усулдук документтерди иштеп чыгууга, Кыргыз Республикасынын аймагында магистрлерди даярдоонун тийешелүү багытында лицензиясы бар, бардык кесиптик жогорку окуу жайларынын ( мындан ары ЖОЖ), алардын менчик түрүнө жана ведомостволук таандыгына карабай жогорку кесиптик билим берүүнүн негизги билим берүү программасын өздөштүрүү сапатына баа берүүгө негиз болуп саналат.

**2.2. Багыттар боюнча бул МББҮ ЖКББнын негизги пайдалануучулары болуп** төмөндөгүлөр саналышат**;**

 **-** илимдеги, техникадагы, бул багыт боюнча социалдык сферадагы жана даярдоо деңгээлинин жетишкендиктерин эске алуу менен, өздөрүнүн жогорку окуу жайларында негизги кесиптик билим берүү программаларын иштеп чыгууга, натыйжалуу ишке ашырууга жана жаңылап турууга жооптуу болгон жогорку окуу жайларынын администрация жана илимий-педагогикалык курамы (профессордук-окутуучулук курам, илимий кызматкерлер**).**

 - даярдоонун ушул багыты боюнча жогорку окуу жайдын негизги билим берүү программасын өздөштүрүүгө өзүнүн билими менен натыйжалуу ишке ашыруу үчүн жооптуу студенттер;

 - кесиптик ишмердиктин тийешелүү чөйрөсүндө адистердин жана иш берүүчүлөрдүн бирикмелери;

 - Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик уюмунун тапшырмасы боюнча негизги билим берүү программасын иштеп чыгууну камсыздоочу окуу-усулдук бирикмелер жана кеңештер;

 - жогорку кесиптик билим берүүнү каржылоону камсыздаган аткаруу бийлигинин мамлекеттик уюмдары;

 - жогорку кесиптик билим берүү тутумунда мыйзамдуулуктун сакталышын көзөмөлдөөнү, жогорку кесиптик билим берүү чөйрөсүндөгү сапатты көзөмөлдөөнү камсыздоого ыйгарым укук берилген аткаруу бийлигинин мамлекеттик уюмдары;

 - жогорку кесиптик билим берүү чөйрөсүндө билим берүү программаларын жана уюмдарды аккредитациялоону ишке ашырган аккредитациялык агенство.

**2.3. Абитуриенттердин даярдык деңгээлине талаптар.**

 **2.3.1.** “Магистр”квалификациясын ыйгаруу менен жогорку кесиптик билим алууга, - “бакалавр” квалификациясын ыйгаруу менен жогорку кесиптик билим алууга же “адис” квалификациясын ыйгаруу менен жогорку кесиптик билим алууга талапкер **абитуриенттинбилим деңгээли.**

 **2.3.2.** Абитуриенттин, “бакалавр” академиялык даражасын ыйгаруу менен жогорку кесиптик билими жөнүндө, же ”адис” квалификациясын ыйгаруу менен жогорку кесиптик билими жөнүндө мамлекеттик үлгүдөгү документи болушу керек.

**II. ДАЯРДОО БАГЫТЫНЫН ЖАЛПЫ МҮНӨЗДӨМӨСҮ**

 **3.1. Кыргыз Республикасында 532000 “Дене тарбия жана спорт” даярдоо багыты боюнча төмөндөгүлөр ишке ашырылат:**

НББП ЖКББ бакалаврларды даярдоо боюнча

* НББП ЖКББ магистрлерди даярдоо боюнча

Бакалаврларды даярдоо боюнча НББП ЖКББны толук өздөштүргөн жана

бекитилген тартипте мамлекеттик жыйынтыктоочу аттестациядан ийгиликтүү өткөн жогорку окуу жайынын бүтүрүүчүлөрүнө “бакалавр” квалификациясын ыйгаруу менен жогорку билим жөнүндө диплом тапшырылат.

 Магистрлерди даярдоо боюнча НББП ЖКББ толук өздөштүргөн жана

бекитилген тартипте мамлекеттик жыйынтыктоочу аттестациядан ийгиликтүү өткөн жогорку окуу жайынын бүтүрүүчүлөрүнө “магистр” квалификациясын ыйгаруу менен жогорку билим жөнүндө диплом тапшырылат.

Жогорку окуу жайында магистрлерди даярдоо багытынын чектеринде НББП ЖКББнын профилдери квалификациянын тармактык/сектордук чегинин негизинде аныкталат (бар болсо).

**3.2.** Күндүзгү окуу бөлүмүндө, жалпы орто же орто кесиптик билим берүү базасында 532000 “Дене тарбия” жана спорт” багыты боюнча магистрлерди даярдоонун НББП ЖКББны өздөштүрүүнүн ченемдик мөөнөтү 6 айдан кем эмес. Ал эми жогорку кесиптик билими “бакалавр” академиялык даражасын (квалификациясын) ыйгаруу менен бекемделсе, анда 2 жылдан кем эмес.

Күндүзгү-сырттан (кечки) жана сырттан окуу формасында “бакалавр” квалификациясын ыйгаруу менен бекемделген, ошондой эле окуунун ар кандай формалары айкалышса, жогорку кесиптик билим берүү базасында магистрлерди даярдоодо НББП ЖКББны өздөштүрүү мөөнөтү жогорку окуу жайында күндүзгү окуу формасында бекитилген ченемдик мөөнөттөн жарым жылга узартылат.

“Адис” квалификациясын ыйгаруу менен толук жогорку кесиптик билим берүү базасында магистрлерди даярдоо боюнча НББП ЖКББны өздөштүрүү мөөнөтү бир жылдан кем эмес убакытты түзөт.

 Бакалаврларды жана адистерди даярдоодо жогорку кесиптик билими ал кесипке туура келбеген абитуриенттер үчүн билим берүү программасын өздөштүрүүнүн мөөнөтү, ошол багыттагы магистрлерди даярдоо боюнча НББП ЖКББнын базалык кесиптик билимин жана компетенцияларын түзгөнтеңдөөчү курстарды өздөштүрүүнүн эсебинен узартылат.

 Жеке окуу планы боюнча билим алууда, алардын билим алуу формасына карабай өздөштүрүү мөөнөтүн жогорку окуу жайы өз алдынча аныктайт.

 Ден соолугунда мандеми бар адамдардын жеке окуу планы боюнча билим алуусунда жогорку окуу жайы, билим алуунун тийиштүү формасына карата бекитилген мөөнөттү узартууга укугу бар.

 Магистрлерди даярдоодо НББП ЖКББны өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети бекитет.

 **3.3.** Күндүзкү окуу формасында жалпы орто жана орто кесиптик билим берүү базасында магистрлерди даярдоодо НББП ЖКББны өздөштүрүүдөгү эмгек түйшүгү 360 кредиттен кем эмес болот. Ал эми “бакалавр” квалификациясын ыйгаруу менен бекемделген жогорку кесиптик билим берүү базасында 120дан кем эмес кредитти түзөт.

 Күндүзгү окуу формасы боюнча НББП ЖКББны өздөштүрүүнүн эмгек түйшүгү окуу жылында 60 кредиттен кем эмес болот.

 Бир семестрдагы эмгек түйшүгү 30 кредитти түзөт (окуу процессин эки семестрге ылайыкташтырып түзгөндө).

 Бир кредит, студенттин 30 сааттык окуу ишине барабар ( анын аудиториялык, өз алдынча ишин жана аттестациянын бардык түрүн кошкондо).

 НББПнын эмгек түйшүгү күндүзгү-сырттан (кечки) жана сырттан окуу формасында, ошондой эле окуу жыл ичинде ар кандай окуу формасы айкалышкан учурда 48тен кем эмес кредитти түзөт.

**3.4. Инсанга билим берүү жана тарбиялоодо 532000 – Дене тарбия жана спорт багыты боюнча НББП ЖКББнын максаты.**

 **3.4.1. 532000-Дене тарбия жана спорт магистрлерди даярдоо багытында НББП ЖКББнын максатын**дене тарбия жана спортчөйрөсүндө инновациялык кесиптик ишкерликти ишке ашырууга жөндөмдүү, ар тараптуу жана атайын предметтик компетенцияларга ээ магистрлерди даярдоо болуп саналат.

 **3.4.2. Инсанды тарбиялоодо 532000 - Дене тарбия жана спорт магистрлерди даярдоо боюнча НББП ЖКББнын максаты** студенттердин социалдык-жеке сапаттарын калыптандыруу болуп саналат: максатка умтулуу, уюштуруучулук, эмгекти сүйүү, жоопкерчилик, коммуникативдүүлүк, толеранттуулук, жалпы маданиятты жана жеке өсүүнү жогорулатуу.

 **3.5. Бүтүрүүчүлөрдүн кесиптик ишмердик тармагы**

 53200- Дене тарбия жана спорт даярдоо багыты боюнча бүтүрүүчүлөрдүн кесиптик ишмердик тармагы төмөндөгүлөрдү камтыйт:

* дене тарбия жана спорт чөйрөсүндөгү билим;
* дене тарбия жана спорт;
* кыймыл аракеттүү рекреацияга жана реабилитацияга;
* оорулардын алдын алуу жана дене тарбиянын каражаттары менен калктын ден соолугун чыңдоо;
* кызмат көрсөтүү чөйрөсү, туризм;
* башкаруу чөйрөсү;
* илимий-изилдөөиштери.

Эгерде билими жана алган компетенциясы аткаруучу иштин квалификациялык талаптарына жооп берсе, андабүтүрүүчүлөр кесиптик ишмердигин башка тармакта же чөйрөдө ишке ашыра алат.

**3.6. Бүтүрүүчүлөрдүн кесиптик ишкердигинин обьектилери**

532000- Дене тарбия жана спорт даярдоо багыты боюнча бүтүрүүчүлөрдүн кесиптик ишкерлигинин обьектилери болуп төмөндөгүлөр саналат:

 - дене тарбия жана спорт чөйрөсүнө тартылган адамдар, ошондой эле дене тарбияны чыңдоочу жана спорттук кызматтарды пайдалануучулар;

 -дүйнөтаанымды калыптандыруу, баалуулуктарга кызыгуу, ден соолукту сактоо жана бекемдөө аракеттери, сергек жашоо, адамдын психофизикалык абалы, ар кандай кыймыл аракет жана тажрыйбаларды, аларга байланышкан билимди өздөштүрүү, кыймыл аракетке жана ишке жөндөмдүүлүктү жогорулатуу, аз да болсо спорттук жетишкендиктерге ээ болуу.

 **3.7. Бүтүрүүчүлөрдүн кесиптин ишкердиктеринин түрлөрү**

 532000 «Дене тарбия жана спорт» багыты боюнча магистр, ишкердиктин төмөнкү түрлөрүнө даярдалган:

* Бардык типтеги билим берүү мекемелеринде педагогикалык ишмердик, анын ичинде жогорку окуу жайларында, спорттук уюмдарда жана ар кандай менчик формасындагы ишканаларда;
* Спорттук мектептерде, клубдарда жана башка ар кандай менчик формасындагы уюмдарда машыктыруучу ишкердиги;
* Дене тарбия-спорттук, спорттук-оюн уюштуруучу, туристтик, дарылоочу ошондой эле менчиктин кандай формасында болбосун реаблитациялык жана профилактикалык мекемелерде рекреациялык-реаблитациялык ишкерлик;
* Дене тарбия жана спорт чөйрөсүндө ар кандай менчик формасындагы уюмдарда уюштуруучулук-башкаруу ишкердиги:
* Дене тарбия жана спорт тармагында илимий-изилдөө ишкердиги;

Жогорку окуу жайы,бүтүрүүчү даярданганкесиптик ишкердиктин негизгитак аныкталган түрлөрүн,тийешелүү кесиптик үлгүнүн негизинде иштеп чыккан билим берүү программасынын мазмунуна карата же жумуш берүүчүлөр менен бирдикте аныктайт.

 **3.8. Бүтурүүчүнүн кесиптик ишмердигинин милдеттери**

 532000 – Дене тарбия жана спорт багыты боюнча магистр, кесиптик ишмердигинин түрлөрү жана даярдоо профилине ылайык төмөндөгү кесиптик милдеттерди чечүүгө даярдалган:

**3.8.1. Педагогикалык ишмерликте**

 - машыгуучулардын жеке-кесиптикөнүгүүсүндө дене тарбия жана спорттун социалдык-гуманитардык баалулуктагы ролун сезүүгө шарттоо, жалпы адамзаттын баалуулугуна жана сергек жашоого тартуу;

 - жалпы билим берүүчү мекемелердин чектеринде орто жана жогорку кесиптик билим берүүнү, инновациялык педагогикалык технологияларды жана ДТжС чөйрөсүндө жаны жетишкендиктерди колдонуу менен педагогикалык ишкерликти ишке ашыруу;

 - билим берүү программаларын, окуу пландарын, окуу курстарынын программаларын (сабактарын) ошондой эле инновациялык типтеги жана дидактикалык колдонмолорду кошуу менен алардын усулдук камсыздоо жагын иштеп чыгуу;

 -инсандын дене тарбия жана функционалдык абалын баалоо, ошондой эле жеке адамдын мүмкүнчүлүктөрүнө жана окуу процессинде колдонулган каражаттардын жана ыкмалардын натыйжалуулугуна ылайыктуу жүктөмдөрдүн өлчөмүн аныктоо жана ага түзөтүүлөрдү киргизүү.

 - зарыл болгон билимге ээ болуу, кыймыл-аракет, шыкты жана тажрыйбаны камсыздоо, ошондой эле ден соолукту бекемдөө, эмгекке жөндөмдүү болууүчүн окуучулардын дене тарбия даярдыгынын жетиштүү денгээлде болушун да камсыздоо.

 **3.8.2. Машыктыруучулук ишкерликте**

 - көп жылдык даярдыктын ар кандай этаптарында машыгуу процессинин максат жана милдеттерин аныктоо, машыгууда коюлган милдеттерге шайкеш келген каражаттарды жана ыкмаларды табуу;

 - машыгуучулардын кыймыл аракеттерине маани берүү;

 - адамдын дене тарбия жана функционалдык абалык аныктоо, анын мүмкүнчүлүгүнө шайкеш жумшалган күчтү аныктоо;

 - спорттук жогорку жетишкендиктерге карата машыгууну пландоо;

 - окуу жана машыгууларда колдонулган каражат жана ыкмалардын натыйжалуулугунбаалоо, аларга кошумчаларды киргизүү.

 **3.8.3. Рекреация-реаблитациялык ишмерликте:**

 **-** рекреация – реаблитациялык ишмердиктин түрлөрүнүн баалуулуктарын жана натыйжасын талдоо;

 - калктын ар кандай катмарынын бош убакыттарын туура пайдалануу, активдүү эс алуу шарттарын билүү;

 - аймактык жана жергиликтүү денгээлде калктын кыймылдуу рекреациясы жана реаблитациясы үчүн программа иштеп чыгуу, аларды ишке ашырууда тийешелүү каражат жана ыкмаларды тандоо;

 - жеке адамдын дене тарбиясын жана сергекжашоо мүнөзүн калыптандыруунун негиздерин билүү жана андай сапаттарга ээ болуу;

 - турмушта ден соолукту калыптандыруу, сактоо жана бекемдөөнү камсыздоочу тутумга ээ болуу.

**3.8.4. Уюштуруучулук-башкаруу ишмердигинде**

 - дене тарбия жана спорт, билим берүү чөйрөсүндө КР мыйзамдарын жана ченемдик-укуктук актыларын жетекчиликке алып,өзүнүн кесиптик ишмердигин ишке ашыруу;

 - аймактык жана жергиликтүү денгээлде дене тарбия жана спортту өнүктүрүүнү пландоо, ДТжС чөйрөсүндө башкаруучулук чечимдерди кабыл алуу жана ал үчүн жоопкерчиликте болуу;

 - эмгекти коргоонун укук жана ченемдерин, техника коопсуздугун сактоо, катышуучулардын өмүрүн жана ден соолуктарын коргоону камсыздоо менен массалык – дене тарбия жана спорттук иш чараларды уюштуруп өткөрүү;

- кесиптик ишмердик учурунда финансы-чарбалык документтер менениш алып баруу;

 - ДТжС чөйрөсүндө бизнес план иштеп чыгуу жана жеке ишкерликти уюштуруу.

 **3.8.5. Илимий-изилдоо ишмерлигинде**

 **-** магистрлик даярдыктын негизин түзгөн дене тарбиянын маданиятынын теориясы жана аралаш илим тармагында кенири билимди талап кылган өз алдынча илимий-изилдөө жана илимий-педагогикалык тажрыйбага ээ болуу;

- дене тарбия жана спорт чөйрөсүндө актуалдуу маселелерди бөлүп кароо жана так, кыска билдирүү;

 - илимий- изилдөө жана педагогикалык ишмердикте пайда болуп, дене тарбия жана спорт жөнүндө илим тармагында терең кесиптик билимди талап кылган маселелерди чече билүү, ошондой эле дене тарбия, ден соолукту чыңдоочу мекемелерде окуу процесстерин уюштуруу;

 - дене тарбия жана спорт чөйрөсүндө илимий изилдөөлөрдүн логика жана методологиясын калыптандыруу, изилдөөнүн максат жана милдетинаныктоо, изилдөөнүн шайкеш келген ыкма жана методикасын колдонуу, изилдөөнүн жыйынтыктарына илимий талдоо жүргүзүү, алынган жыйынтыктарын математикалык жана графикалык жол менен иштеп чыгуу, аларга колдо болгон ата мекендик жана чет өлкөлөрдүн адабияттардагы маалыматтарды эске алуу менен ой жүгүртүү;

 - аткарылган иштердин жыйынтыктарын колдо болгон талаптарга ылайык редакторлоонун жана басманын учурдагы каражаттарын колдонуу менен бет ачар, отчет, реферат, макала түрүндө көрсөтүү.

**III. НББПныИШКЕ АШЫРУУ ШАРТТАРЫНА ЖАЛПЫ**

**ТАЛАПТАР**

 **4.1.** НББПны ишке ашырууда жогорку окуу жайынын укуктарына жана милдеттерине карата жалпы талаптар.

**4.1.1. Жогорку окуу жайлары даярдыктын багыты боюнча НББПныөзалдынча иштеп чыгат**. НББПга тиешелүү НББУнун негизинде Кыргыз Республикасынын даярдоо багыты боюнча иштелип чыгат жана жогорку окуу жайдын окумуштуулар кенешинде бекитилет.

 Жогорку окуу жайлары илимдин, маданияттын, экономиканын, техниканын, технология жана социалдык чөйрөнүн өнүгүүсүн эске алып, жогорку окуу жайында билим берүүнүн сапатын камсыздоонун кепилдиги боюнча сунуштарга таянып 5 жылда бир жолу НББПны жанылап турат.

 - бүтүрүүчүлөрдү даярдоонун сапатын камсыздоо боюнчастратегияны иштеп чыгууда;

- мониторингде, билим берүү программаларын мезгил-мезгили менен рецензиялоодо;

 - студенттердин билиминин жана жөндөмүнүн денгээлине обьективдүү баа берүү иш чарасын, так макулдашылган критерийлердин негизинде бүтүрүүчүлөрдүн компетенцияларын иштеп чыгууда;

 - окутуучулук курамдын сапатын жана компетентүүлүгүн камсыздоодо;

 - ишке ашырылып жаткан бардык билим берүү программаларын жетиштүү ресурстар менен камсыздоодо, аларды колдонуунун натыйжалуулугун көзөмөлдөөдө, анын ичинде студенттерди сурамжылоо жолу менен;

 - өз ишмердигине (стратегиясына) баа берүү жана башка билим берүү мекемелери менен салыштыруу үчүн макулдашылган критерийлер боюнча мезгил-мезгили менен өзүн-өзү текшерип туруу;

 - өзүнүн ишинин жыйынтыктары, пландары, инновациялар жөнүндө коомчулукка маалымдап туруу;

 - окуу жылында теоретикалык билим алуу 32-36 жуманы түзөт. Окуу семестри 16-18 жумага созулат.

**4.1.2. Студенттерди жана бүтүрүүчүлөрдү** сапаттуу даярдоого баа берүүдө, алардын ошол учурдагы, өткөндөгү жана мамлекеттик аттестациянын жыйынтыктары камтылат. Баа берүү каражатынын базасы жогорку окуу жайы тарабынан иштелип чыгып, бекитилет.

Студенттерди жана бүтүрүүчүлөрдү аттестациялоого талаптар, бүтүрүчүүлөрдүн квалификациялык иштеринин (магистрдик диссертация) мааниси,көлөмү жана түзүлүшү, бүтүрүүчүлөрдүн мамлекеттик аттестацияларынын жыйынтыктары жөнүндө Жобону эске алуу менен жогорку окуу жайы аныктайт.

 **4.1.3. НББПны иштеп чыгууда** бүтүрүүчүлөрдүн социалдык-жеке компетенцияларын калыптандырууда жогорку окуу жайдын мүмкүнчүлүктөрү аныкталууга тийиш (мисалы, социалдык өз ара аракеттенүү компетенциясы, системалуу мүнөздөгүөз алдынча уюштуруу жана өзүн-өзү башкаруу). Жогорку окуу жайы социалдык-маданий чөйрөнү, жеке адамдын ар тараптуу өнүгүсү учун шарттарды түзүүгө милдеттүү.

 Жогорку окуу жайы студенттердинөзүн-өзү башкаруусунөнүктүрүүнү, студенттердин коомдук уюмдардын, спорттук жана чыгармачыл клубдардын, студенттердин илимий коомдорунун иштерине катышууларын камтуу менен окуу процессинин социалдык-тарбиялоо компонентин өнүктүрүүүчүн шарт түзүүгө милдеттүү.

 **4.1.4. Жогорку окуу жайынын** НББПсы студенттердин тандоо боюнча тартибин камсыздоого милдеттүү. Студенттердин сабактарды тандоо боюнча эрежесин жогорку окуу жайдын окумуштуулар кенеши бекитет.

**4.1.5. Жогорку окуу жайы студенттердин**өздөрүнүн окуу программаларын түзүүгө катышуу мүмкүнчүлүктөрүн камсыз кылууга милдеттүү.

 **4.1.6. Жогорку окуу жайы студенттерди,** НББПны түзүүдө алардын укуктары жана милдеттери, студенттер тарабынан тандалган сабактар алар үчүн милдеттүү болоору тууралуу тааныштырат, ал эми алардын аткарган иштери окуу планында көрсөтүлгөндөн аз болбоого тийиш.

 **4.2. НББПны ишке ашырууда студенттердин укуктары жана милдеттерине карата жалпы талаптар.**

 **4.2.1.** Студенттердин, НББПда каралган тандоосу боюнча окуу сабагын өздөштүрүүгө бөлүнгөн убактысынын ичинде **бир сабакты тандоого укугу бар.**

 **4.2.2.**Студент өзүнүн жеке билим берүү треакториясын түзүүдө сабакты тандоо жана анын келечекте адистиги боюнча даярдоо профилине тийгизчү таасири тууралуу жогорку окуу жайдан кеңеш алууга укугу бар.

 **4.2.3. Студенттер НББПны өздөштүрүүдөгү** жыйынтыктарга жетишүү максатында студенттик өзүн-өзү башкарууну өнүктүрүүгө, коомдук уюмдардын иштерине, спорттук жана чыгармачыл клубдарга, студенттердин илимий коомдорунун иштерине катышууга милдеттүү.

 **4.2.4. Студенттер** жогорку окуу жайдын НББПда көрсөтүлгөн бардык тапшырмаларды **өз убагында аткарууга милдеттүү.**

 **4.3. Студенттин бир жумадагы билим алууга жумшаган** эң көп убактысы аудиториялык жана аудиториядан сырткаркы (өз алдынча) окуу иштерин кошкондо 45 саатты түзөт**.**

Күндүзгү окуу бөлүмүндө бир жумадагы аудиторияда өтүүчү сабактардын көлөмүн ЖКББнын деңгээлин жана дене тарбия жана спорт тармагында даярдоонун багытынын өзгөчөлүгүн эске алып МББҮны аныктайт. Ал, ар бир сабакты өздөштүрүүгө бөлүнгөн жалпы көлөмдүн 25%нен кем болбоого тийиш.

**4.4. Күндүзгү-сырттан (кечки)** окуу формасында аудиториялык сабактардын көлөмү жумасына 16 сааттан кем болбоого тийиш.

**4.5. Сырттан окуу формасында** студентке бир жыл ичинде 160 сааттан кем эмес убакыт окутуучулардан билим алуусуна мүмкүндүк берилиши керек.

 **4.6. Окуу жылы ичинде** каникулга каралган жалпы убакыт 7-10- жуманы түзүүгө тийиш, анын ичинде эки жумадан кем эмес убакыт кыш мезгилинде жана 4 жума дипломдук иштен кийин берилет.

 **IV. МАГИСТРЛЕРДИ ДАЯРДООДО НББПга ТАЛАПТАР**

 **5.1. Магистрлерди даярдоодо НББПны өздөштүрүүнүн жыйынтыктарына талаптар.**

 **“**Магистр” квалификациясын ыйгаруу менен532000 – Дене тарбия жана спорт даярдоо багыты боюнча бүтүрүүчү, бул **ВГТ** НББП ЖКББнын 3,4 жана 3,8 п.п. көрсөтүлгөн негизги билим берүү программасынын максаттары жана кесиптик ишмердүүлүктүн милдеттерине ылайык төмөндөгү компетенцияларга ээ болуусу керек:

 А**) көп кырдуулук:**

* **Жалпы илимий (ОК):**

ОК-1 атуулдук, демократиялык коомдун баалуулуктарды

өнүктүрүүгө багытталган стратегиялык милдеттерди талдоого жана чечүүгө, социалдык теңчиликти камсыздоого, дүйнөтааным, социалдык жана жеке маанидеги маселелерди чечүүгө жөндөмдүү.

* **Инструменталдык (ИК):**

ИК-1. Профилдик жана чектеш укуктуу тармактар деңгээлинде чет тилдердин биринде кесиптик талкууларды жүргүзүүгө жөндөмдүү.

 ИК-2 маалыматтык технологияларды колдонуу менен жаңы билимдерди, инновациялык жана илимий иштерге пайдаланууга көбүрөөк маалыматтарды табууга жөндөмдүү.

* **Социалдык-жеке жана жалпы маданий (СЖМ):**

СЖМ-1 максатка жетүү үчүн уюмдардын эксперттик/кесиптик

топторунун иштерин уюштурууга жөндөмдүү.

**б) Профессионалдуулук (ПК)**

* **Педагогикалык ишмердүүлүктө:**

ПК-1 Билим берүүнүн натыйжалуулугун жогорулатуу жана

кесиптик ишмердиктин түрлөрүндөгү ар кандай маселелерди чечүүдө ДТжС тармагындагы жаңы илимий жетишкендиктерди иш жүзүндө колдонууга жөндөмдүү;

 ПК-2 Билим берүүнүн сапатын камсыздоо үчүн инновациялык педагогикалык технологияны колдонууга жөндөмдүү;

 ПК-3 Жалпы билим берүү, орто-кесиптик жана жогорку окуу жайларында дене тарбия боюнча билим берүүнү пландоого жана ишке ашырууга жөндөмдүү;

 ПК-4. Билим алуучулардын жетишкендиктерин, алардын дене тарбия кондицияларын жана функциялык абалдарын аныктоо үчүн жаңы ыкмаларды колдонууга, ошондой эле окуучулардын жеке өзгөчөлүктөрүн эске алып, окуунун жүрүшүнө өзгөртүүлөрдү киргизүүгө жөндөмдүү;

 ПК-5. Билим берүү программаларын, окуу пландарын, окуу курстарынын программаларын (сабактар) иштеп чыгууга жана инновациялык жана дидактикалык шаймандар сыяктуу окуу куралдары менен бирге аларды методикалык камсыздоого жөндөмдүү.

* **Машыктыруучулук ишкерликте**

ПК-6. Спортчуларды даярдоодо машыгуунун натыйжалуулугун

жогорулатуу үчүн заманбап илимий- изилдөөлөрдүн жыйынтыктарын (ыкма, технологиялар) пайдаланууга жөндөмдүү;

 ПК-7. Ар кандай квалификациядагы, алардын ичинде жогорку класстагы спортчуларды даярдоодо максаттуу машыгуу программаларын жана пландарды иштеп чыгып, ишке ашырууга жөндөмдүү;

 ПК-8. Педагогикалык, психологиялык жана биомедициналык

көзөмөлдүн жаңы ыкмаларын колдонуу менен көп жылдык даярдыктын ар кандай этаптарында машыгуулардын натыйжалуулугуна баа берүүгө, жана тийешелүү толуктоолорду киргизүүгө жөндөмдүү;

 ПК-9. Машыгуунун жыйынтыктарын жогорулатуу максатында машыгуучулардын дене тарбия жана психикалык абалдарын башкарууга жөндөмдүү;

 ПК-10. Машыгуулардын жана мелдештердин натыйжалуулугун жогорулатууну камсыздоо максатында спортчуларды даярдоого тартылган адамдарды координациялоо жөндөмдүүлүгү.

* **Рекреациялык-реаблитациялык ишкерлик.**

ПК -11 калктын ар кандай топторунун рекреациялык аракетинин

комплекстүү программасын иштеп чыгуу үчүн жана аларды ишке ашыруунун шайкеш ыкмаларын тандоого илимий изилдөөлөрдүн акыркы жыйынтыктарын (теория, ыкма жана технологиялар) пайдаланууга жөндөмдүү.

 ПК – 12. Иш жүзүндө ден соолукту сактоо жана бекемдөөнү камсыздоочу жөндөмгө жана тажрыйбага ээ. Ал өз кезегинде рекреациялык-реаблитациялык иштин жүрүшүндө күтүлбөгөн маселелерди чечүүгө мүмкүндүк берет жана ага тартылган адамдардын мамилелерин координациялайт.

 ПК – 13. Ар кандай мекемелерде ден соолукту чыңдоочу машыгуу программаларын өткөрө алат, машыгуучулардын дене тарбия, психикалык жөндөмдүүлүгүнө, функционалдык абалдарына карата жөнгө салуучу каражат жана ыкмаларды таба билет.

* **Уюштуруу-башкаруу ишмерлигинде:**

ПК-14. Кесиптик ишмердигин натыйжалуу ишке ашыруу үчүн билим берүү чөйрөсүндө жана ДТжС тармагындагы мыйзам, укуктук-ченемдик документтерди иш жүзүндө пайдалана билүү жөндөмдүүлүгү;

 ПК-15. Дене тарбия, ден соолукту чыңдоочу, спорттук, рекреациялык иштеги маселелерди чечүү үчүн ДТжС чөйрөсүндөгү жеке ишкерликтеги долбоор, программа, бизнес-пландарды иштеп чыгууга, алдыга койгон максаттын жетишкендиктеринин көрсөткүчтөрүн жана критерийлерин аныктоого, ДТжС тармагында иштин нравалык аспектилерин эске алуу менен маселени чечүүнүн жолдорун табууга жөндөмдүү;

 ПК-16. Аймактык жана жергиликтүү деңгээлде ДТжС өнүктүрүүнү пландоого, башкаруучулук чечимди кабыл алып, жоопкерчиликти сезүүгө, кабыл алынган уюштуруучулук-башкаруу чечимдеринин натыйжалуулугуна баа берүүгө жана башкарууну оптималдаштырууга жөндөмдүү;

* **Илимий-изилдөө ишмердигинде:**

ПК-17. Заманбап технология жана новациянын негизинде, анын

ичинде илимдин чектеш багыттарынан да алып, ДТжС тармагында илимий изилдөө жүргүзүү ыкмаларын жана план, программаларды иштеп чыгууга жөндөмдүү;

 ПК-18. Дене тарбия жана спорт чөйрөсүндө илимий-изилдөөнүн логика жана методологиясын калыптандырууга, жаңы ыкмаларды жана теоретикалык, эксперименталдык иликтөөлөрдүн технологияларын колдонуу менен илимий изилдөөлөрдү жүргүзүүгө, алынган жыйынтыктарды карап чыгып талдоого жөндөмдүү;

 ПК-19. Илимий-изилдөөлөрдүн жыйынтыктарын баяндама, отчет, магистердик диссертация, макала, методикалык сунуштар, компьютерде презентация формаларында уюштурууга жөндөмдүү;

 ПК-20. Бүтүрүүчү, ишти коргоодо (магистердик диссертация), илимий-практикалык конференцияларда, семинарларда, дискуссия, дебаттарда өзүнүн илимий изилдөөлөрүнүн жыйынтыктарын эл алдында баяндап берүүгө жөндөмдүү.

 **5.2. Магистрлерди даярдоо НББП түзүмүнө талаптар.**

 Магистрлерди даярдоо НББП түзүмү төмөндөгү блокторду камтыйт:

 (Таблица 1)

 блок 1 – “Сабактар” (модулдар);

 блок 2 – “Практика”;

 блок 3 – “Мамлекеттик жыйынтыктоочу аттестация”

 Таблица 1

**Бакалаврларды даярдоо НББП ЖКББ түзүмү**

|  |  |
| --- | --- |
|  **Бакалаврларды даярдоо НББК түзүмү** | **Бакалаврларды даярдоо НББП көлөмү жана чектеги анын блоктору** |
| **Блок 1** |  Сабактар (модулдар) |  **70** |
| **Блок 2** |  Практика |  **30** |
| **Блок 3** | Мамлекеттик жыйынтыктоочу аттестация |  **20** |
| Магистрлерди даярдоо боюнча НБПП ЖКББ көлөмү |  **120** |

Жогорку окуу жайы магистрлерди даярдоо НББПны мамлекеттик билим берүү үлгүсүнүн талаптарына ылайык иштеп чыгат жана квалификациянын улуттук чектерине ылайык билим берүүнүн жетишкендиктеринин жыйынтыктары үчүн жооп берет.

 Магистрлерди даярдоодо НББПнын ар бир блогуна тийешелүү болгон сабактарды топтоо (модулдарды) жана алардын эмгек түйшүгүнүн көлөмүн жогорку окуу жайы өз алдынча аныктайт.

 5.2.1. **2 - Блок**  “Практика” окуу практикасын (илимий-изилдөө иштери) жана өндүрүш практикасын камтыйт (илимий-изилдөө, илимий-педагогикалык, долбоорлоо ж. б.).

 Жогорку окуу жайы практиканын бир же бир нече түрүн тандоого укуктуу, ошондой эле аныкталган кредиттердин чектеринде практиканын кошумча түрүн тандай алат.

 Практика, студенттерди кесиптик даярдоого түздөн-түз багытталган окутуунун бир түрү катары каралат.

 Практиканын түрүн жогорку окуу жайынын НББПсы аныктайт. Ар бир практиканын мөөнөтү жана мазмунун, максат жана милдеттерин, программаларын, отчет берүүнүн формасын жогорку окуу жайы аныктайт.

 Илимий-изилдөө иштери – окуу практикасынын бир түрү катары жалпы маданий жана кесиптик компетенцияларды калыптандырууга багытталган. Жогорку окуу жайы илимий-изилдөө иштеринин төмөндөгү түрлөрүн жана аткаруу, көзөмөлдөө этаптарын кабыл ала алат:

 - ал тармакта изилдөө иштеринин тематикасы менен таанышууну камтыган илимий-изилдөө иштерин пландоо жана изилдөө ишинин темасын тандоо, тандалган тема боюнча план жазуу;

- илимий-изилдөө иштерин өткөрүү;

 - илимий-изилдөө иштеринин пландарын оңдоо;

- илимий-изилдөө иши жөнүндө отчет түзүү;

- аткарылган жумушту эл алдында коргоо.

 Илимий-изилдөө ишин аткаруу жана анын жыйытыгын коргоо учурунда алган билиминин, жөндөмүнүн жана топтолгон компетенциясынын денгээлин баалоого мүмкүндүкалуу үчүн иштин багыты боюнча адистерди тартуу менен жогорку окуу жайдын структураларында кенири талкуулар жүргүзүлүшү керек.

 Программанын илимий-изилдөө бөлүгүндө магистрлердин дене тарбия жана спорт сферасындагы изилдөө иштеринде көп колдонулган метод жана методикалар менен таанышуу жагыэске алынышы керек; бүтүрүүчүлөрдүн магистердик ишинин темасында коюлган милдетти чечүүдө зарыл болгон жагдай, алардын изилдөө ыкмаларын иш жүзүндөөздөштүрүү, изилдөөлөрдүн жыйынтыктарын иштеп чыгуу ыкмаларын өздөштүрүү, математикалык статистиканын шайкеш ыкмаларын тандоо, компьютердик технологияларды пайдалануу жактары да бар.

 Илимий-изилдөө ишинин программасында изилдөөнүн темасы боюнча адабий булактарга (ата мекендик, чет өлкөлүк)шилтеме берүү,өздөштүрүү, изилдөө ишинин темасы боюнча адабий баяндамаларды жана маалымат түзүү, магистранттардын башка окуучулардын баяндама жана маалыматтарын талкулоого, илимий дискуссияларга, конференцияларга катышуу жагы каралышы керек.

 5.2.2. **3-Блок** «Мамлекеттик жыйынтыктоочу аттестация» бүтүрүүчүнүн квалификациялык ишин аткаруу жана коргоону (магистердик диссертация) ошондой эле мамлекеттик экзамендерге (комплекстүү экзамен) даярдык көрүү жана тапшыруу жактарын камтыйт.

 5.2.3. Магистрлерди даярдоо НББП чектеринде милдеттүү жана тандалма болуп экиге бөлүнөт.

 Магистрлерди даярдоо НББПнын милдеттүү бөлүгүнө квалификациянын улуттук чектерин эске алуу менен жалпы илимий, көп кырдуу, социалдык-жеке, жалпы маданий жана кесиптик компетенцияларды калыптандырууну камсыздаган сабактар жана практикалар таандык.

 Милтеттүү бөлүктүн көлөмү, мамлекеттик аттестациянын көлөмүн эске албаганда магистрлерди даярдоо НББПнын жалпы көлөмүнүн 50%нен ашык болбошу керек.

 Магистрлерди даярдоо НББПнын тандалма бөлүгүндө студенттер сабактарды тийешелүү багытта тандай алышат, мындан сырткары аларга магистрлерди даярдоо НББПнын башка багыттарында да сабактарды тандоого мүмкүндүк берилет.

 5.2.4. Жогорку окуу жайы ден соолуктарында мандеми бар адамдарга (алардын арыздары боюнча) магистрлерди даярдоо НББП боюнча билим алууга мүмкүндүк берүүсү керек. Ошону менен катар алардын психофизикалыкөнүгүү өзгөчөлүктөрү, жеке мүмкүнчүлүктөрү жана зарыл болгон учурда аталган адамдардын чөйрөгөаралашуу абалдары эске алынат.

 **5.3. Магистрлерди даярдоодо НББП ны ишке ашыруу шарттарына талаптар.**

 **5.3.1. Окуу процессин адистер менен камсыздоо.**

Магистрлерди даярдоонун негизги билим берүү программасын ишке ашырууда квалификациялуу педагогикалык адистер менен камсыз болу чоң мааниге ээ, ошону менен бирге илимдин кандидаты же доктору окумуштуу даражасы бар окутуучулар окуган сабак, лекциялардын көлөмү жалпы сабактардын 60%нен кем болбошу керек.

 Дене тарбия жана спорт тармагында магистрлерди даярдоо НББПны ишке ашырууда окумуштуу даражалары же окумуштуу наамдары бар окутуучулар менен бирге, окумуштуу даражалары же окумуштуу наамдары жок, бирок кесиптик чөйрөдө мамлекеттик ардактуу наамдарга ээ болгондор алар менен бирдей катарда болушат. Алардын катарында эмгек синирген машыктыруучу, дене тарбия жана спортко эмгек синирген кызматкерлер, спорттун эмгек синирген чебери наамдарын алгандар бар.

 Магистрлик программанын илимий жактарын жана билим берүү бөлүгүн жалпы жетектөөнү профессор же илимдин доктору ишке ашырышы керек; бир профессор же илимдин доктору экиден ашык эмес магистрлик программаны жетектей алат; жогорку окуу жайынын окумуштуулар кенешинин чечими менен доцент наамы бар илимдин кандидаттары да магистрдик программанын жетекчиси боло алышат.

 Студент-магистранттарга түздөн-түз жетекчиликти окумуштуу даражалары же окумуштуу наамдары бар же болбосо бул тармакта жетекчилик тажрыйбага ээ илимий жетекчилер жүргүзүшөт; бир илимий жетекчи 5тен ашпаган студен-магистранттарды жетектей алат (жогорку окуу жайдын окумуштуулар кенеши аныктайт).

**5.3.2. Окуу процессин окуу-усулдук жана маалыматтык камсыздоо.** Магистрлерди даярдоонун негизги билим берүү программасын ишке ашырууда, ар бир студенттин НББП сабактарынын (модулдардын) толук тизмеси боюнча түзүлгөн бардык маалыматтарды, китепкана фондусун кенири колдонуусу камсыз болууга тийиш.

 Студенттерүчүн жергиликтүү жана чет өлкөлүк жогорку окуу жайлары, ишкана, уюмдар менен тез-тезмаалымат алмашуу мүмкүнчүлүктөрү камсыз болууга тийиш.

 Жогорку окуу жайдын билим берүү программасы лабораториялык семинарларды жана практикалык сабактарды камтуусу зарыл (калыптанган компетенцияны эске алуу менен аныкталат).

 Студенттердин тандоосуна жараша бардык сабактар жана курстар боюнча бир студентке бир нуска эсеби менен окуу программалары болууга тийиш. Мындан сырткары окуу куралдары, циклдар, лекциялар, мезгилдүү басма сөз каражаттары (журналдар, жыйнактар) ж.б. окуу жана усулдук материалдар студенттердин кенири пайдалануусунда болушу зарыл.

 Практиканын бардык түрлөрүндө (илимий-изилдөө жана илимий-педагогикалык) окуу программалары болушу керек.

 Жогорку окуу жайдын студенттери Интернет маалымат булагын кенири пайдаланууларызарыл. Студент-магистранттар менен сабак өтүүчү кафедранын методикалык кабинеттеринде, жалпы видеокласстарда аудио, видео жана мультимедия материалдары, мындан сырткары окуу планындагы бардык сабактар боюнча көрсөтмө куралдар болууга тийиш.

 **5.3.3. Окуу процессин материалдык-техникалык камсыздоо.**

Магистрди даярдоодо НББПны ишке ашыруучу жогорку окуу жайы окуу планында көрсөтүлгөн лабораториялык, сабактар боюнча жана сабактар ортосунда даярдыктар, студенттердин практикалык жана илимий-изилдөө иштерин жүргүзүүнү камсыздаган материалдык-техникалык базага ээ болуусу зарыл. Алар санитардык, өрткө каршы эрежелердин жана нормалардын талаптарына жооп берип, магистрлердин натыйжалуу илимий-практикалык даярдыктарын камсыздоо үчүнкеректүү базаларды сунуштаган ИИИлер, ишканалар менен тыгыз байланышта болуулары маанилүү.

 Спорттук-педагогикалык сабактар боюнча практикалык иштер спорттун түрлөрүнө жараша алар үчүн ылайыкташтырылган спорттук залдарда, курулуштарда жана башка жайларда өткөрүлүшү керек (гимнастика залдары, куч даярдыктары,жеке кармаш, спорттук оюндар; футбол талаалары жана чуркоо жолдору менен стадиондор; спорттук аянттар, бассейн жана лыжа базалары). Обьектилер учурдагы санитардык жана өрткө каршы эрежелерге жана нормаларга жооп берүүгө тийиш. Практикалык көнүгүүлөрдү спорттук жабдуулар жана шаймандарменен камсыздоо спорттун түрлөрү боюнча учурдагы нормативдердин талаптарына жооп берүүгө тийиш.

 532000 – Дене тарбия жана спорт багыты боюнча магистрди даярдоонун негизги билим берүү программасын ишке ашырып жаткан жогорку окуу жайлары, сабактардын бардык түрлөрүн өткөрүүгө керектүү материалдык-техникалык базага ээ болушу керек алар; лекциялык, семинардык, лабораториялык, методикалык, дене тарбия-спорттук сабактар боюнча практикалар, санитардык нормаларга жооп берген илимий-изилдөө иштерин жүргүзүүчү жайлар. Өзгөчө көңүл, тийешелүү аппаратуранын, заманбап аудиовизуалдык каражаттардын, компьютердик техникалардын болушуна бөлүнүп, мүмкүнчүлүк болсо, ар бир магистранттын сабактарда гана эмес өз алдынча болгондо да компьютер менен иштөө жагы каралышы зарыл.

 Жогорку окуу жайларында заманбап илимий-изилдөө базалары болуп, студенттер илимий методикаларга кеңири мүмкүндүк алуулары керек.

 Окуу-лабораториялык жайдын аянты бир студентке эсептегенде 15 кв.метрден кем болбошу керек.

 **5.3.4. Бүтүрүүчүлөрдү даярдоонун сапатын баалоо.**

 Бүтүрүүчүлөрдү даярдоонун сапаты жыйынтыктоочу мамлекеттик аттестациянын (МА) жыйынтыктары менен аныкталат. Анда, кесиптик милдеттерин чечүүдө бүтүрүүчүнүн теоретикалык даярдыгын билүүгө мүмкүндүк берген анын квалификациялык ишин коргоосу (магистрлик диссертация) жана жыйынтыктоочу мамлекеттик экзамендер да эске алынат (профилдик сабактар боюнча жалпы экзамен).

 Мамлекеттик аттестациялык сыноону өткөрүүнүн программасы жана тартиби жогорку окуу жайдын окумуштуулар кеңеши тарабынан мамлекеттик жыйынтыктоочу аттестация жөнүндө Жобого ылайык кабыл алынат.

 5.3.4.1. Мамлекеттик экзамендерге талаптар.

 Мамлекеттик экзамен (комплекстүү экзамен) дене тарбия жана спорт чөйрөсүндөгү бүтүрүүчүлөрдүн практикалык ишке даярдыгын аныкташы керек. Аны менен катар бул тармакта иш жүзүндө милдеттерди чечүү үчүн билим алуу учурунда алган биомедициналык, психо-педагогикалык, гуманитардык, социалдык-экономикалык жана башка билимдерди пайдалана билүүсү да эске алынат.

 Дене тарбия-спорттук, уюштуруучулук-башкаруу иштеринин теория жана практикасына карата суроолорго , ал маселелерге байланышкан башка жагдайдагы өңүттө алганда терең негиздүү болушу керек. Ошону менен катар суроону берүүдө жооп берүүдө кайсыл сабактын материалдарын колдонуу керек жагы да каралышы керек.

 **5.3.4.2. Магистрдин бүтүрүүчү квалификациялык ишине талаптар.**

Магистрдик диссертация жогорку кесиптик билимдин жыйынтыктоочу этабы болуп саналат. Ал академиялык маданиятты гана эмес, кесиптик ишмердиктин тандап алган тармагына керектүү методологиялык көз караш жана методикалык тажрыйбаны да бекемдеши керек.

 Бүтүрүүчүнүн квалификациялык ишинин түрү, анын көлөмү жана курамы жыйынтыктоочу мамлекеттик аттестация жөнүндө Жобого ылайык жогорку оку жайы тарабынан аныкталат. Бүтүрүүчүнүн квалификациялык ишине (магистердик диссертация) экспертиза жүргүзүүдө рецензенттерди сырттан тартуу сунушталат.

 Магистрдин бүтүрүүчү квалификациялык иши, аягына чыккан илимий-изилдөө ишин же дене тарбия жана спорт тармагында чечилүүчү актуалдуу милдетке карата окуу-методикалык ишкерликтин долбоору катары каралат.

 Бүтүрүүчү өз ишинде окуу, илимий жана методикалык адабияттарды, чагылдырган материалдарды талдоонун негизинде дене тарбия жана спорттун теориясы менен практикасына тиешелүү болгон изилдөөнүн максаттары менен милдеттерин аныктоо жана түзүү жөндөмүн көрсөтүшү керек. Мындан сырткары, коюлган милдетти изилдөөнүн башка жолун табуу; экспременталдык изилдөөлөрдү уюштуруу жана ишке ашыруу; алынган жыйынтыктарды кайра карап чыгуу; изилдөөлөрдүн жыйынтыктарын түзүү; жыйынтык чыгаруу жана практикалык сунуштарды берүү.

 Иштин бөлүмдөрү болушу керек: киришүү – теманын тандалышын негиздөө, анын актуалдуулугу, изилдөөнүн милдет, максаттары, изилдөө темасы боюнча адабий баяндама; милдетти, ыкманы жана изилдөөнү уюштурууну баяндоо, изилдөөнүн жыйынтыктарын талкуулоо, жыйынтык чыгаруу жана практикалык сунуштар, колдонулган адабияттардын тизмеси.

 Магистердик диссертациянын көлөмү 70 барактан ашпашы керек (иллюстрацияларды, таблицаларды, колдонулган булактардын тизмесин алып салганда).

 Мындай иште илимий жана практикалык мааниге ээ жалпы жыйынтык болушу керек.

 Дене тарбия жана спорт – 532000 багытындагы жогорку педагогикалык билим берүүчү Мамлекеттик билим берүүнүн үлгүсү, Кыргыз мамлекеттик дене тарбия жана спорт академиясы – базалык жогорку окуу жайынын алдындагы дене тарбия билимин окутуу боюнча Окуу-усулдук бирикмеси тарабынан даярдалган.

 ОУБдун төрайымы \_\_\_\_\_\_\_\_\_\_\_ Шевченко Т.Н.

 п.и.к., доцент

1. Абдырахманов Д.О. Кыргыз-Түрк «Манас» университетинин \_\_\_\_\_\_\_

 ДТжС жогорку мектебинин бөлүм башчысы

2. Абдыбекова Н.А. КМДТжСАнын илимий иштер боюнча \_\_\_\_\_\_\_\_

 проректору, п.и.к.

3. Арзамасцев М.Н. КРСУнун ДТжС кафедрасынын доценти \_\_\_\_\_\_\_\_

 п.и.к., доцент.

4. Арпачиев К.М. КРнын Өкмөтүнүн алдындагы жаштар \_\_\_\_\_\_\_

 иштери, ДТжС Мамлекеттик

 Агенттигинин директорунун орун басары

5. Ахметов Н. И.Арабаев атындагы КМУнун ДТ \_\_\_\_\_\_\_

 кафедрасынын башчысы, КРнын эмгек

 сиңирген машыктыруучусу.

6. Болжирова Э.Ш. КМДТжСАнын фундаменталдык жана \_\_\_\_\_\_\_

 Табигый- илимий сабактар кафедрасынын

 доцентинин милдетин аткаруучу, б.и.к.

7. Збарский В.А. КМДТжСАнын женил атлетика, туризм \_\_\_\_\_\_\_

 жана суу спортунун түрлөрү кафедрасынын

 башчысы, п.и.к., доцент.

8. Исакова Ж.Ж. Педагогика, психология жана ДТнын тарыхы \_\_\_

 кафедрасынын ага окутуучусу, п.и.к.

9. Кулгожаев А.Ж. Сырттан окуу, адистердин \_\_\_\_\_\_\_\_\_

 адистердин квалификациясын жогорулатуу

 жана кайра даярдоо факультетинин, доцент.

10. Тагаев М.И. КМДТжСАнын спорттук жана тарбия \_\_\_\_\_\_

 иштери боюнча проректору, т.и.к.

11. Орозбекова Б.Т. КМДТжСАнын илимий-изилдөө \_\_\_\_\_\_\_\_

 лабораториясынын башчысы, м.и.д.

12. Сабралиева Т.М. Кыргыз-Түрк «Манас» университетинин \_\_\_\_\_\_\_

 ДТжС жогорку мектебинин доценти,

 б.и.к., доцент.

13. Садырова З.Т. КМДТжСАнын философия жана \_\_\_\_\_\_\_\_\_\_

 гуманитардык илимдер кафедрасынын

 башчысы, т.и.к.

14. Манликова М.Х. КМДТжСАнын тилдер кафедрасынын \_\_\_\_\_\_\_\_

 профессорунун милдетин аткаруучу

 п.и.д., доцент.

15. Киизбаев М.С. КМДТжСАнын бокс жана оор атлетика \_\_\_\_\_\_\_

 кафедрасынын профессору,

 п.и.к., профессор.

16. Мамбетова М.К. КМДТжСАнын дене тарбиянын теориясы \_\_\_\_\_

 жана усулу кафедрасынын башчысы